Berlingske Tidende, 1836-04-12
Committeens Medlem, Proprietær Dutein, havde afgivet et særskilt Votum af følgende Jndhold: "Naar Pluraliteten kraftigen udtaler sig mod en Skat som Consumtionsafgiften, saa maa jeg vel i Almindelighed deele denne Anskuelse. Efter de derom erholdte Efterretninger indbringer denne Afgift et Bruttobeløb af 640, 900 Rbd., men heraf antages at fragaae i Oppebørselsomkostninger den Sum 240,000 Rbd., eller 60 p. Ct. af Nettoindtægten. Naar man endvidere tager i Betragtning de Bryderier, denne Skats Opkrævning giver Anledning til, og fornemmelig, at den falder den fattige Consument i et langt større Forhold til Last end den mere Velhavende, saa synes overveiende Grunde at tale for denne Skats Forandring. Men ligesom enhver Ting kan betragtes fra flere Sider, saaledes vistnok ogsaa denne, ligesom Pluraliteten i Committeen fornemmelig har fremstillet, hvad der taler for Forandringen, saaledes skal jeg tillade mig her fornemmelig at anføre de Geunde, som tale derimod. Naar en bestaaende Skat skal ophæves og en anden sættes i dens Sted, da kan dette ei skee, uden ved at forandre selve Basis for Skatten, og er dette fornemmelig Tilfældet, naar en indirecte Skat skal forandres til en directe. Men naar Basis for en Skat forandres, er det en uundgaaelig Følge, at deels andre Jndivider komme til at bære den end forhen, deels at de Enkelte komme til at bære den i et andet Forhold, og vil dette ogsaa blive Tilfældet, naar Consumtionsafgiften ophæves, og i dens Sted efter Pluralitetens Forslag en directe Skat paabydes, der i Byerne skal opkræves efter Folketal og Classeinddelinger og paa Landet efter Hartkorn. Forsaavidt som Byrden gaaer over fra den Fattigere til den mere Velhavende, da er denne Forandring vistnok ønskelig, men naar tillige saadanne komme til at bære Byrden, der forhen have været befriede for samme, saa synes den nye Skat uretfærdig, isærdeleshed naar den paalagte Byrde staaer i Misforhold til Ydernes Evner. At dette er Tilfældet med den af Committeen foreslaaede Ligningsmaade, forbeholder jeg mig siden nærmere at udvikle. Først vil jeg tillade mig at henlede Forsamlingens Opmærksomhed paa, at det vel kunde hænde sig, at den nye directe Skat medførte større Ulempe end den gamle indirecte. Enhver Skat medfører Ubillighed i Ligningen, thi ingen Basis er saa fuldkommen, at Alle rammes i det rette Forhold, men en gammel Skat har det forud for en ny, at de gjensidige Forhold og ydre Omstændigheder, i Tidens Længde for en stor Deel udjevne denne Ubillighed, og ligesom der derfor vistnok er megen Anledning til at anvende en ny Basis for en ny Skat (thi ved Mangfoldigheden af Basis udlignes de enkeltes Ubillighed), saaledes er det meget betænkeligt at benytte en ny Skattebassis for en gammel Skat. De indirecte Skatter have den store Fordeel, at de indkomme uden Restance, og at de opvække mindre Misnøie, og i samme Grade som Skattebyrderne ere trykkende i Forhold til Ydernes Evner, i samme Grad blive de directe Skatter vanskelige at opkræve. Allerede nu koster det megen Umage og forvolder betydelige Omkostninger og Fortrædeligheder, at inddrive de directe Skatter og Afgifter, men jeg befrygter, at dette Onde ikkun vil forøges, dersom en saa betydelig directe Skat lægges til de allerede bestaaende. Man har indvendt mod Consumtionsafgiften, at den forvolder saa store Opkrævningsomkostninger, men naar der tages Hensyn til de Omkostninger, der forvoldes ved directe Skatter, hvis Yderne ei ere i Stand til at betale, da fremkommer ogsaa en stor Sum. Thi hvor der skrides til Udpantning og tvungen Salg, ere vel selve Omkostningerne ved disse Rets handlinger ikkun de mindre, men det Tab, der forvoldes ved at berøve Yderne ofte de undværligste Gjenstande, og sælge dem langt under deres Værd, er langt betydeligere, og den Misnøie og Modløshed, derved fremkaldes, uberegnelig. Jeg kan derfor ei andet end ansee denne Forandring for et farligt Forsøg, hvilket, dersom man engang havde indladt g derpaa, og dersom Udfaldet ei svarede til Forventningen, vilde være saare vanskeligt atter at rette. (Sluttes i næste No.)